**NACIONALINĖS ŽEMĖS TARNYBOS PRIE ŽEMĖS ŪKIO MINISTERIJOS GENERALINIS DIREKTORIUS**

**Į S A K Y M A S**

**DĖL OFICIALIŲ ŽEMĖLAPIŲ SĄRAŠO PATVIRTINIMO**

2005 m. vasario 14 d. Nr. 1P-42

Vilnius

1. Tvirtinu Lietuvos teritorijos naujausio leidimo oficialių (skaitmeninių ir analoginių) žemėlapių bei duomenų bazių sąrašą:

1.1. Miestų, miestelių ir gyvenamųjų vietovių topografiniai planai (atnaujinti ne anksčiau kaip prieš vienerius metus) 1:500–1:1000 mastelio analogine ir skaitmenine forma;

1.2. Miestų, miestelių ir gyvenamųjų vietovių topografiniai žemėlapiai 1:2000, 1:5000 mastelio analogine ir skaitmenine forma;

1.3. Miestų, miestelių ir gyvenamųjų vietovių ortofotografiniai žemėlapiai 1:2000, 1:5000 mastelio analogine ir skaitmenine forma;

1.4. Ortofotografinis žemėlapis 1:10 000 mastelio analogine ir skaitmenine forma ORT10LT;

1.5. Topografinis žemėlapis 1:10 000 mastelio analogine ir skaitmenine forma TOP10LT (vektorinis žemėlapis), TOP10LT-SR ir TOP10LT-SRP (spalvoto rastro žemėlapis);

1.6. Lietuvos teritorijos georeferencinio pagrindo duomenų bazė 1:10 000 mastelio skaitmenine forma GDB10LT;

1.7. Kartografinių duomenų bazė 1:10 000 mastelio skaitmenine forma KDB10LT ir 1:50 000 mastelio skaitmenine forma KDB50LT;

1.8. Topografinis žemėlapis 1:50 000 mastelio (WGS-84 koordinačių sistemoje) analogine ir skaitmenine forma TOP50LT;

1.9. Topografinis žemėlapis 1:50 000 mastelio (LKS-94 koordinačių sistemoje), analogine ir skaitmenine forma TOP50LKS;

1.10. Topografinis žemėlapis 1:200 000 mastelio analogine ir skaitmenine forma GDB200;

1.11. Topografinis žemėlapis 1:500 000 mastelio analogine forma;

1.12. Topografinis žemėlapis 1:1 000 000 mastelio analogine ir skaitmenine forma GDB1kLT;

1.13. Kosminio vaizdo žemėlapis 1:50 000 mastelio analogine ir skaitmenine forma LTDBK50000-V ir LTDBK5000-SR;

1.14. Jūrlapis 1:200 000 mastelio analogine ir skaitmenine forma 22006-L, 82001;

1.15. Jūrlapis 1:225 000 mastelio analogine ir skaitmenine forma;

1.16. Aeronavigacinis žemėlapis 1:250 000 mastelio analogine ir skaitmenine forma.

2. Oficialūs (skaitmeniniai ir analoginiai) žemėlapiai bei duomenų bazės turi būti naudojami kuriant teminius žemėlapius, kadastrus, registrus, duomenų bazes, vykdant žemės reformą ir teritorijų planavimo darbus bei sprendžiant kitus uždavinius.

3. Pripažįstu netekusiu galios Valstybinės geodezijos ir kartografijos tarnybos prie Lietuvos Respublikos Vyriausybės direktoriaus 1999 m. lapkričio 8 d. įsakymą Nr. 39 „Dėl oficialių žemėlapių sąrašo“ (Žin., 1999, Nr. [95-2762](https://www.e-tar.lt/portal/lt/legalAct/TAR.9B0734FC9D7F)).

Generalinis direktorius Kazys Maksvytis